### Beslutninger

Byrådet kunne ikke tiltræde forslaget i byrådets møde den 10. september 2025 i overensstemmelse med erklæring fra [adresse] og Beskæftigelsesudvalget af 3. september 2025.

Enhedslisten de Rød-Grønnes byrådsgruppe og Øystein Carlsen henholdt sig til det oprindelige forslag fra Moderaterne.

###

BESLUTNINGSFORSLAG FRA M

Relationel velfærd er allerede i gang med at blive rullet ud i Sociale Forhold og Beskæftigelse (MSB). Det er en vigtig og ambitiøs tilgang, som både medarbejdere og ledelse bidrager til at realisere. Vi står samtidig med store reformer på vej, herunder beskæftigelsesreformen, der vil ændre rammerne for arbejdet markant.

Implementeringen af relationel velfærd sker i et højt tempo, og det stiller store krav til både medarbejdere og ledere. Når nye metoder og arbejdsgange skal forankres, er det vigtigt at sikre, at vi bevarer energien og motivationen – og at vi samtidig fastholder fokus på borgernes udbytte.

Dette beslutningsforslag har til formål at understøtte forvaltningens indsats med en politisk ramme, der bidrager til en bæredygtig implementering, hvor fremdrift, trivsel og forankring går side om side.

For at sikre, at vi lykkes, skal arbejdsmiljøet tænkes aktivt ind i alle faser af implementeringen. Det betyder, at vi skal have tidlige dialoger om belastning, bruge enkle temperaturmålinger, og sikre, at justeringer kan ske hurtigt, når der opstår tegn på stress eller højt sygefravær. Vi skal samtidig udnytte metoder som medarbejderdrevne forbedringsforløb, mindre tværfaglige enheder tæt på borgeren og inddragelse af civilsamfundet, så vi både styrker fagligheden og skaber robuste rammer for forandring.

Byrådet opfordrer forvaltningen til at gentænke processen for implementering af relationel velfærd, herunder at identificere muligheder og konkrete tilpasninger, der kan hjælpe medarbejdere og ledelse godt igennem forandringsperioden, samtidig med at kvaliteten i borgernes forløb fastholdes.

Formålet er at sikre, at [adresse]’ implementering af relationel velfærd i MSB sker på en måde, der giver varig effekt for borgerne, samtidig med at medarbejdernes trivsel og arbejdsmiljø styrkes – til gavn for hele kommunen. Vi står også med den nye værdighedsreform, som stiller skærpede krav til, hvordan vi sikrer respekt, tryghed og livskvalitet for borgere i kommunale tilbud. Denne reform skal tænkes ind på linje med beskæftigelsesreformen, så vi skaber sammenhængende løsninger, der både styrker borgernes ret til et værdigt liv og understøtter medarbejdernes mulighed for at levere det.

Forslagsstiller: Ellen Lind, byrådsmedlem (M), [adresse].

### Sagsforløb

Udvalg: [adresse]

Dato: 27-08-2025

Kjeld Larsen: 15

Fremsendes til [adresse] og Beskæftigelsesudvalget til behandling i henhold til beslutning i byrådets møde den 27. august 2025.

Udvalg: Social- og Beskæftigelsesudvalget

Dato: 03-09-2025

Kjeld Larsen: 4

Et flertal i udvalget kunne ikke tiltræde forslaget.

Johnny Møller, Bertram Holst, Kirstine Nielsen, Vivian Danielsen, Lena Lassen, Borris Krogh kunne ikke tiltræde forslaget.

Andreas Gregersen tog forbehold.